‘સંજુ' ગયા અઠવાડિયે રિલીઝ થઈ હતી. અનેક બોલિવૂડ સ્ટાર્સે રાજકુમાર હિરાની દ્વારા ડિરેક્ટેડ આ ફિલ્મને સપોર્ટ આપ્યો હતો. હવે સોશિયલ મીડિયા પર સંજયની દીકરી ત્રિશલાના મૌનને ખાસ નોટિસ કરાયું છે. એક રિપોર્ટ અનુસાર ત્રિશલા સામાન્ય રીતે તેના ડેડ પ્રત્યેના તેના લગાવ વિશે નિખાલસતાથી વાત કહેતી રહે છે. તેણે તેના એક પણ સોશિયલ મીડિયા પ્લેટફોર્મ પર ‘સંજૂ' વિશે એક પણ શબ્દ કહ્યો નથી. વાસ્તવમાં સંજયના જીવનમાંથી અનેક ચેપ્ટર્સને બાકાત રાખવામાં આવ્યા હોવાથી તે અપસેટ હોય એમ જણાઈ રહ્યું છે. જેમાં તેના બે ભૂતપૂર્વ મેરેજીસ પણ સામેલ છે. સંજયે આ પહેલાં રિચા શર્મા અને બાદમાં રિયા પિલ્લઈ સાથે મેરેજ કર્યા હતા. ત્રિશલા સંજય અને રિચાની દીકરી છે. હવે ‘સંજુ'માં તેની મધર કે તેનો કોઈ ઉલ્લેખ ન હોવાથી તે નારાજ છે. વળી, દીયા મિર્ઝા દ્વારા પ્લે કરવામાં આવેલા માન્યતાના કૅરૅક્ટરની હાજરી સમગ્ર ફિલ્મમાં વર્તાય છે.